**Ninge cu versuri înghețate**

*Costel Zăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Eminescu s-ar întoarce

România însă nu-i

stau la vamă nişte Parce

sare lira brusc din cui

România Doamne nu-i

teii i-au sacrificat

cerul este-al nimănui

nu mai e niciun bărbat

Teii i-au sacrificat

stau la vamă nişte Parce

ca poet la mine-n sat

Eminescu s-ar întoarce

Doamne poezie nu-i

nici pe Prut nici pe Bahlui

Costel Zăgan, CEZEISME II